พอดีว่าเพิ่งผ่าคลอดมาค่ะ พอครบ1เดือน น้ำคาวปลาหมดได้1วัน ก็ไปฉีดยาคุมเลยค่ะ ฉีดก่อนเป็นประจำเดือน เพราะคุณที่ฝากท้องบอกว่าไม่ต้องรอให้มีประจำเดือนก็ฉีดได้ หลังจากฉีด1วัน ประจำเดือนก็มา มามากทุกวัน มีก้อนเลือดไม่ใช่แบบลิ่มเลือดนะคะ แต่เป็นก้อนๆเหมือนวุุ้นๆค่ะ เป็นมา11วันแล้วยังเยอะเหมือนเดิม ไม่เหนื่อยไม่เพลียเลยค่ะ แบบนี้ปกติไหมคะ แล้วจะหายไหม
สวัสดีค่ะ การมีเลือดออกมากทางช่องคลอด อาจเกิดจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ผลข้างเคียงจากการใช้ยาคุมโดยถ้าเป็นผลข้างเคียงจากการใช้ยาคุมนั้นควรเป็นแค่เลือดออกกระปริดกระปรอย ไม่มามากติดต่อกันหลายวันแนะนำกลับไปพบสูตินรีแพทย์เพื่อตรวจหาสาเหตุที่เจอได้บ่อยหลังคลอด เช่นมดลูกหรือปากมดลูกติดเชื้อก่อนค่ะ ในระหว่างนี้งดการมีเพศสัมพันธ์ ไม่สวนล้างช่องคลอด